ગુજરાતી સમાચાર: સ્ત્રી હસ્તમૈથુનના મહત્ત્વ વિશે સમજાવતો પત્ર, વાંચવો જોઈએ | This Letter About The Importance Of Female Masturbation Is A Must Read 2 - Health News | I Am Gujarat
Gujarati News Health સ્ત્રી હસ્તમૈથુનના મહત્ત્વ વિશે સમજાવતો પત્ર, વાંચવો જોઈએ
સ્ત્રી હસ્તમૈથુનના મહત્ત્વ વિશે સમજાવતો પત્ર, વાંચવો જોઈએ
Published: Dec 13, 2016 06:26 am IST
સોશિયલ મીડિયા અને સ્માર્ટફોનના જમાના આજે પણ સેક્સ વિશે ભારતમાં મુક્ત રીતે ચર્ચા થતી નથી. જાહેરમાં આ શબ્દ બોલતાં જ ઘણા લોકો અસહજ થઈ જાય છે. જોકે સેક્સ અંગે ચર્ચાના અભાવે જ તેના વિશે ઘણી માન્યતાઓ ઊભી કરી છે. આવી જ માન્યતાઓ વચ્ચે માનિક રેજર નામના યુવકે તેની સગીર વયની બહેનને તેના 15મા બર્થડે પર ફીમેલ માસ્ટરબેશન (સ્ત્રી હસ્તમૈથુન)નું મહત્ત્વ સમજાવતો પત્ર લખ્યો છે.
માનિકે તેની બહેનના 15મા બર્થડે માટે શુભકામનાઓ પાઠવતાં તેને માસ્ટરબેશન વિશે સમજાવ્યું છે. તેણે લખ્યું છે કે, 'હું અહીં માસ્ટરબેશન પર વાત કરવા માગું છું. તારે ચોંકી જવાની જરૂર નથી, કારણ કે જીવનમાં તું આ શબ્દ પહેલી વાર સાંભળી રહી નથી. તે તારા મિત્રા સાથે ક્યારેય આ વિશે વાતો કરી જ હશે. જોકે તેના વિશે ગંદી ભાષામાં ખોટી માહિતી મેળવી હોઈ શકે છે, ક્યારેય આ વિશે વિચારી તું સંકોચાઈ પણ હોઈશ. એટલું જ નહિ, તારું મગજ પણ ક્યારેક આ વાઇલ્ડનેસ લાવવા માટે રસ્તા શોધતું હશે.'
તે લખે છે કે, 'હું ચોક્કસપણે સમજી શકું છું કે તું અત્યારે શું વિચારતી હોઈશ. હું ખરેખર અહીં તેનું આચરણ કરવાનું કે તને અસહજતા અનુભવવા માટે નથી કહી રહ્યો. હું માત્ર એટલું કહેવા માગું છું કે તું એકલી નથી. પાંચ વર્ષ પહેલાં જ હું આવી જ સ્થિતિમાં હતો, પણ કમનસીબે મને આ વિશે યોગ્ય જાણકારી મળી ન શકી.'
માનિક તેની બહેનને માસ્ટરબેશન વિશે સમજાવતા લખે છે કે, પોતાના શરીરને સ્પર્શ કરવામાં કશું ખોટું નથી. કામોત્તેજક વિચારો કરવા કે તેનાં સપનાં જોવા ઠીક છે. માસ્ટરબેશન સ્વાસ્થ્ય માટે પણ સારું છે. તે તમારા શરીરને શોધવાની, તમારી જરૂરિયાતો સમજવાની, તમારી પસંદ અને નાપસંદ જાણવાની તક આપે છે. તે તમારા શરીરને તાકાત આપે છે.